messages: Loe läbi uudislugu ja tee lühike, ühe või kahe lausega kokkuvõte, mis peegeldab selle põhisisu. Vasta ainult eesti keeles!
  
  Tekst:
  
  Kired lõid tulevase riigigümnaasiumi ümber lõkkele siis, kui haridusminister Mailis Reps teatas, et uus riigigümnaasium tuleb nendele lastele, kes eesti keelt piisavalt hästi ei oska, osaliselt venekeelne. See avaldus tekitas aga pahameeletormi kohalikus Eesti kogukonnas, sest riigigümnaasiumi loomisega kaob ainus puhtalt eestikeelne keskharidust andev Järve gümnaasium. Reps esitas täna valitsuskabinetile kaks uut ettepanekut. Esimene ettepanek oli, et riigigümnaasiumis tehakse eraldi eestikeelne filiaal. Teine ettepanek oli, et tuleb üleminekuperiood, kus venekeelsed lapsed lähevad järk-järgult lähiaastatel üle ainult eestikeelsele õppele. Justiitsminister Urmas Reinsalu ütles, et Isamaa nende ettepanekutega nõus ei olnud. Eesti saab 101 aastaseks ja kas meil on olukord, kus me peame mõeldavaks reaalselt, et me riigi rahaga riigi koole ehitame Eesti vabariigis ja avame neid, mis on venekeelsed? Ei, see ei ole vastuvõetav Isamaa erakonnale. Meie seisukoht on, et tegelikkuses valitsus oleks võinud täna langetada otsustuse, et see kool saab olema täies mahus eestikeelne. Alustame sügisel tööd ja tegelikkuses kõik need logistilised küsimused peavad olema suunatud selle ambitsiooni realiseerimiseks. Sotsiaaldemokraadid aga pooldavad võimalust, et praegune ainult eestikeelne järve gümnaasium jätkaks riigi koolina, ütles ettevõtlusminister Rene Tammist. Igas Eestimaa otsas peaks saama väga hea eestikeelse koolihariduse ja moodustatav töörühm peab ka selle tagama. Meie ettepanek on olnud see, et Järve gümnaasiumi põhjal tagada kohalik eestlastele täistsükliline eestikeelne kool. Aga kindlasti siis ootame, mis ettepanekutega see töörühm ka välja tuleb. Peaminister Jüri Ratas väitis, et ei pea õigeks, et ametist lahkuv valitsus langetaks nii kaaluka otsuse. Kaheksa päeva või 10 päeva enne valimisi vaadates seda turbulentsi, mis on tekkinud teha siin lõplikud seisukohad, ma arvan, see ei ole õige. Tõsi on see, et täna haridus ja teadusminister tegi ettepaneku, et tema esimene valik oleks see, et nad saaksid tegelikult jätkata riigigümnaasiumis siis oma gümnaasiumi ütleme, filiaalis eestikeelset õpet, igal juhul see riigigümnaasium, ükskõik kuidas tema see tekib, on minu seisukoht, et see peab olema 100 protsenti eestikeelne kõigile neile, kes soovivad ja suudavad seda. Ja siis see üleminek neile, kes mõningaid loenguid peavad võibolla läbima oma emakeeles, peab olema selge see, et me liigume sajaprotsendiliselt eesti keele õppe suunas.
messages: user
messages: Valitsuskabinetis jätkusid vaidlused Kohtla-Järve tulevase riigigümnaasiumi õppekeele üle. Kokku suudeti leppida vaid selles, et moodustakse ekspertkomisjon, mis esitab oma ettepanekud paari kuu pärast. Seega teeb suure tõenäosusega lõppotsuse juba järgmine valitus.
messages: assistant